1998-ban az MTK versenyzőjeként a kadett Európa-bajnokságon szerzett bronzérmet. 1999-ben a junior Eb-n a nyolc között esett ki az 54 kg-ban. 2000-ben junior világbajnokságot nyert. A döntőben a bolgár Borisz Georgievet győzte le. 2001-ben megnyerte első felnőtt magyar bajnokságát. A világbajnokságon helyezetlen volt (57 kg). A 2002-es Európa-bajnokságon nem jutott a legjobbak közé (60 kg). A 2003-as világbajnokságon bronzérmes lett. Az elődöntőben a kétszeres olimpiai bajnok kubai Mario Kindelántól szenvedett vereséget. 2004-ben az Európa-bajnokságon harmadik lett, amivel kvalifikálta magát az olimpiára. Az elődöntőben a későbbi bajnok bolgár Dimitar Stiljanovtól szenvedett vereséget. Az olimpián az első fordulóban kiesett (57 kg). Novemberben főiskolai világbajnokságot nyert. Az ob-n sérülés miatt nem indult.